1313.

Godina **1313** (**[[rimski brojevi|MCCCXIII]]**) bila je redovna godina koja počinje u ponedjeljak (1. 1. po julijanskom kalendaru).

## Događaji
### Januar/Siječanj &ndash; Mart/Ožujak
* januar? - Nakon smrti Toqte, Uzbek-han je na čelu Zlatne Horde (do 1341). Proglašava islam za zvaničnu veru, što izaziva zavere šamanističkih i budističkih prinčeva.
* 26. 1. - Papa je skinuo interdikt sa Venecije, u toku pregovora za okončanje Ferarskog rata.

* 17. 2. - Ferarski rat je i definitivno okončan: Venecija se odriče pretenzija na Ferraru.

* mart - Nakon što se Mladen II Šubić proširio na Hum i donju Neretvu, knez Izan zavodi nove carine i menja uslove rada trgovaca u drijevskom trgu, zbog čega Dubrovnik povlači trgovce. Milutin pokreće akciju za povratak tih krajeva.
* mart - Heinrich VII, car Svetog Rimskog Carstva je u Pizi: formalno je proglasio Roberta Napuljskog za izdajnika, jer se stavio na čelo gvelfskog saveza; napao je Luku, tradicionalnog neprijatelja Pise.

### April/Travanj &ndash; Jun/Lipanj
* april - Umro je francuski državnik Guillaume de Nogaret.

* 5. 5. - Kanoniziran je papa Celestin V. (vl. 1294, † 1296).
* 18. 5. - Škotski kralj Robert Bruce invadira Otok Man, jedini otpor je pružen u zamku Rushen, koji je zauzet 12. 6..

* 13. 6. - Papa imenuje kralja Roberta Napuljskog za rimskog senatora.
* lipanj - Kondotijer Dalmasije u mletačkoj službi došao s vojskom pod Zadar.

### Jul/Srpanj &ndash; Septembar/Rujan
* 29. 7. - Catherine de Valois-Courtenay (~10), titularna latinska carica, udata za Filipa I Tarentskog (34), u okviru složenih višestrukih bračnih sporazuma.
* leto - Dragutin Nemanjić je spremio vojsku za rat protiv ugarskog kralja Karla Roberta, ali brat Milutin mu je poručio da dođe kako bi krenuli na Hrvatsku, na bana Mladena II (nije jasno šta se događalo).

* 8. 8. - Car Henrik je krenuo u pohod na Roberta Napuljskog: opseo je Sijenu, dobio malariju.
* 24. 8. - Car Henrik je umro u Buonconventu kod Sijene.
** Sin Jan od Češke ga nasleđuje kao glava Luksemburga. Za nasledstvo carsko-kraljevske titule se bore bavarski vojvoda Ludwig i austrijsko-štajerski vojvoda Friedrich Lijepi.
** Uguccione della Faggiuola je gospodar Pize (do 1316).

* 1. 9. - Dalmasije ušao u Zadar bez otpora, po dogovoru sa Mladenom II Šubićem, Mlecima iza leđa.
* 23. 9. - Zadar postigao mir sa Mlecima, dobija izvesnu autonomiju. Knez Mladen gubi titulu zadarskog kneza i prestiž.

### Oktobar/Listopad &ndash; Decembar/Prosinac
* 9. 11. - Bitka kod Gammelsdorfa, gornjebavarski vojvoda Ludvig Vitelsbah porazio austrijskog rođaka Fridriha Lepog Habsburga. Povod je bio starateljstvo nad trojicom maloletnih donjebavarskih vojvoda.
* novembar - U Dubrovniku su boravili Milutinov sin Stefan i Dragutinov Vladislav.

* decembar - Francuski kralj Filip IV. potvrdio sporazum iz 1308. između kralja Milutina i Karla Valois (ali Milutin se u međuvremnu približio Vizantiji).

### Kroz godinu

* Kralj Milutin poslao vojsku na čelu sa Novakom Grebostrekom u Malu Aziju kao pomoć vizantijskom caru Androniku II - uspešno ratuje protiv Turaka.
* Milutinove zadužbine:
** Počinje gradnja manastira Banjska (do 1317);
** 1312/13 obnovljena crkva u Nagoričanu.
** bolnica u carigradskom manastiru sv. Jovana Preteče (Prodromos).
** 1313-16 - Obnova Žiče.
* 1312/13 - Hilandarski iguman Nikodim u Carigradu u misiji izmirenja Milutina i Dragutina.
* 1313. ili '14 - U Studenici izgrađena crkva sv. Joakima i Ane, Kraljeva crkva.
* Pag dobio izvesnu komunalnu autonomiju u odnosu na Zadar.
* Prvi pomen Gostivara.
* *Nong Shu* ("Knjiga poljoprivrede") kineskog zvaničnika Wang Zhena.

## Rođenja

* Giovanni Boccaccio, književnik († 1375)
* ca. Cola di Rienzo, rimski narodni tribun († 1354)

## Smrti

* 24. 8. - Heinrich VII., sveti rimski car, (* ca. 1279)
* Jelisaveta Arpad, bivša supruga kralja Milutina (* ca. 1255)

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)